ඒ සම්බන්ධව සිදුකළ මූලික පරික්ෂණයේ දී විද්‍යාර්ථ විදුහල නිදොස් බවට කරුණු තහවුරු වූ බැවින් ලබන 17වැනිදා පාසල් රගර් සංගමයේ විධායක කමිටු රැස්වීමෙන් පසුව එම ප්‍රථිපල නිකුත් කරන බව පාසල් රගර් සංගමයේ සභාපතිවරයා සඳහන් කළේය.පාසල් රගර් සංගම් ව්‍යවස්ථාව අනුව මේ මූලික පරික්ෂණය තරගාවලි කමිටු සභාපති ත්‍රිත්ව විදුහල්පති බ්‍රිගේඩියර් උදය ආරියරත්න මහතා‍‍‍ සහ විනය කමිටු ප්‍රධානියා වශයෙන් තම මූලිකත්වයෙන් පවත්වනු ලැබූ බවත්, මේ පරික්ෂණය ඉසිපතන විදුහල යොමුකර තිබූ ‍ලිපි ලේඛන අනුව පැවැත්වූ බවත් පැවැසූ චන්ද්‍රසේකර මහතා, පාසල් රගර් විනය කමිටුවට මෙය ඉදිරිපත් කරන්නේ මූලික පරික්ෂණයේ දී චෝදනාව තහවුරු වුවහොත් පමණක් බවත් සඳහන් කළේය.ඉසිපතන විදුහල මෙවැනි ‍චෝදනාවක් එල්ල කරනු ලැබූවද ඔවුන්ට එරෙහිව ද චෝදනාවක් එල්ල වී ඇතැයි චන්ද්‍රසේකර මහතා දිනමිණට අනාවරණය කළේය.